
Eesti Raadio Narva Stuudiole soodustuse andmine reklaami paigaldamiseks

Korraldus kehtestatakse kohalike maksude seaduse § 10 lõike 6, Narva Linnavolikogu 29.06.2006 määrusega nr 24 kinnitatud “Reklaamimaksumäärus” § 8 lõike 2 alusel ning tulenevalt Eesti Raadio Narva Stuudio 07.08.2006 taotlusest.

1. Asjaolud

Seoses 10-nda sünnipäeva pidustustega pöördus Eesti Raadio Narva Stuudio kirjalikult Narva Linna Arenduse ja Ökonoomika Ameti poole taotlusega võimaldada lisamaksusoodustust 100 % reklaamitransparendile, mis paigaldatakse Narva linna, Tallinna maantee piirkonda.

Eesti Raadio Narva Stuudio avati 2.septembril 1996.aastal. 

Narva stuudio edastab eetris kohalikke saateid 5 tundi nädalas. Oma programmides kajastab Narva Stuudio Narva linna kultuuri- ja majanduselu, osutab pidevalt tasuta infoteenuseid kohalikule omavalitsusele, valmistades ette ja viies läbi temaatilisi raadiosaateid, kaasates ametnikke ja volikogu liikmeid. Samuti edastab linnaelanikele  erineva sisuga kuulutusi ja teateid. 

Lisatud Eesti Raadio Narva Stuudio 07.08.2006 taotlus ja reklaamitransparendi eskiis.

2. Õiguslikud järeldused

Vastavalt Kohalike maksude seadusele § 10 lõike 6 alusel “Linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras”.  

Narva Linnavalitsus võib anda lisamaksusoodustust reklaamimaksu maksjale, kes on osutanud rahalist toetust linna haridus-, kultuuri-, spordi-, sotsiaalabi-, tervishoiu- või kommunaalteenuse objektide ehitamisel või nende ekspluateerimisel või teistest lähtuvatest ühiskondlikest huvidest.

(Narva Linnavolikogu 29.06.2006 määrus nr 24 “Reklaamimaksumäärus” § 8 lõik 2)

3. Otsus

3.1. Anda alates 21.augistist 2006 kuni 04.septembrini 2006.a lisamaksusoodustust reklaamile 100 % ulatuses Eesti Raadio Narva Stuudiole (äriregistrikood 74000010), seoses Eesti Raadio Narva Stuudio 10-nda sünnipäeva pidustustega reklaamitransparendi eksponeerimisega Narva linnas, Tallinna maantee piirkonnas.
3.2.  Narva Linna Arenduse ja Ökonoomika Ametil teha korraldus teatavaks Eesti Raadio Narva Stuudiole.

4. Rakendussätted

4.1.  Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavakstegemisest.

4.2. Korraldus jõustab seadusega sätestatud korras.

